Kako pratiti strane studente u SAD? (28/1/02) - 2002-01-28
Na 74.000 američkih sveučilišta i tehničkih škola upisano je oko 547.000 stranaca. Da li svi studiraju, vraćaju li se kući nakon što im
“Vladi će trebati barem još godinu dana da uspostavi učinkovitu kontrolu nad strancima koji imaju studentske vize” – javlja jutros “New York Times”. Kompjutorska mreža koja bi trebala pratiti strane studente u zemlji još je u fazi testiranja i počet će s radom tek sljedeće godine. Kontrola se odnosi na nadzor pohađanja škole ili fakulteta te poštivanje rokova vize, odnosno napuštanja zemlje po njezinom isteku. U zemlji se nalazi 547 tisuća stranih studenata razasutih po 74 tisuće sveučilišta i tehničkih škola. Teškoće u kontroli stranih studenata odražavaju – piše njujorški dnevnik – teškoće u općem poboljšanju domovinske sigurnosti u zemlji, koja se vraća o normalnom životu. “New York Times” također piše o predloženom povećanju saveznog proračuna za sljedeću godinu. Predsjednik Bush će – kako javlja “Times” – tražiti ukupno povećanje proračuna od oko 9 posto – što je znatan odmak od tradicionalnog republikanskog zalaganja za što manju vladu i što niže poreze. No, predsjedniku idu na ruku dvije okolnosti – recesija i rat protiv terorizma. “Christian Science Monitor” jutros članak posvećuje Michaelu Gersonu, piscu govora predsjednika Busha, koji ovih dana radi na dolazećem predsjednikovom govoru o stanju nacije. Gospodin Gerson sastavit će govor oko tri glavne predsjednikove teme – rata protiv terorizma, domovinske sigurnosti i jačanja gospodarstva. Vjeruje se da će predsjednikovo obraćanje naciji s posebnom pažnjom pratiti ne samo američka javnost, već i islamski svijet, globalna financijska tržišta i američki saveznici u ratu protiv terorizma.